יהודית מזור

יהודית (מזרחי) מזור (ג'ודי טאובמן) (נולדה ב-1943) היא מלכת היופי של ישראל לשנת 1962 ודוגמנית עבר.

ביוגרפיה
יהודית מזור נולדה בתל אביב. בגיל 16 זכתה בתואר "מלכת המים" של שבועון העולם הזה. 

בגיל 17 עזבה את לימודיה לטובת עולם הדוגמנות ושנתיים מאוחר יותר השלימה בגרויות.

בשנת 1962 זכתה בתואר מלכת היופי.

באותה שנה ייצגה את ישראל בתחרות מיס תבל, העפילה לשלב חצי הגמר, והייתה בין שלוש הזוכות בתואר "Costume honorable mentions".

בגיל 21 התחתנה עם הרברט רוניק מיליונר אמריקאי בעל בית חרושת להלבשה והנעלה, ועברה לגור איתו במנהטן, ונולדו להם שני ילדים. היא התגרשה ממנו בתקופת נפילת עסקיו.

החלה לעבוד בגלריה לממכר אומנות סותבי'ס. כעבור שנה ב-1982 היא נישאה לבעלים של רשת הגלריות אלפרד טאובמן .

בשנת 2015 התאלמנה מבעלה המיליארדר טאובמן שהיה בן 91 במותו, ונקלעה לסכסוך ירושה מתוקשר עם ילדיו החורגים.

הערות שוליים

דוגמניות ישראליות
דוגמנים ישראלים
מלכות היופי
זוכות מלכת המים
משתתפות בתחרות מיס תבל 1962
ישראליות שנולדו ב-1943
ישראלים שנולדו ב-1943